CELEX: 62014CN0523
Language: sk
Date: 2014-11-20 00:00:00
Title: Vec C-523/14: Návrh na začatie prejudiciálneho konania, ktorý podal Rechtbank Gelderland (Holandsko) 20. novembra 2014 – Aannemingsbedrijf Aertssen NV, Aertssen Terrassements SA/VSB Machineverhuur BV a i.

2.2.2015   
            
            
               SK
            
            
               Úradný vestník Európskej únie
            
            
               C 34/13
            
         Návrh na začatie prejudiciálneho konania, ktorý podal Rechtbank Gelderland (Holandsko) 20. novembra 2014 – Aannemingsbedrijf Aertssen NV, Aertssen Terrassements SA/VSB Machineverhuur BV a i.
   (Vec C-523/14)
   (2015/C 034/14)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   Rechtbank Gelderland
   
      Účastníci konania pred vnútroštátnym súdom
   
   
      Žalobkyne: Aannemingsbedrijf Aertssen NV, Aertssen Terrassements SA
   
      Žalovaní: VSB Machineverhuur BV, Van Someren Bestrating BV, Jos van Someren
   
      Prejudiciálne otázky
   
   
               1.
            
            
               Spadá žaloba v zmysle článku 63 a nasl. belgického Trestného poriadku, ktorú Aertssen podala ako súkromná osoba, s ohľadom na spôsob jej podania a štádium konania do vecnej pôsobnosti nariadenia č. 44/2001 (1)?
               V prípade kladnej odpovede:
            
         
               2.
            
            
               Treba článok 27 ods. 1 nariadenia č. 44/2001 vykladať v tom zmysle, že konanie na zahraničnom (belgickom) súde v zmysle tohto predpisu začne aj vtedy, keď belgickému vyšetrovaciemu sudcovi podala žalobu súkromná osoba a prípravné vyšetrovanie ešte nie je ukončené?
            
         
               3.
            
            
               V prípade kladnej odpovede: V ktorom okamihu sa vec predložená prostredníctvom žaloby podanej súkromnou osobou považuje na účely článku 27 ods. 1 a článku 30 nariadenia č. 44/2001 za predloženú a/alebo konanie na súde za začaté?
            
         
               4.
            
            
               V prípade zápornej odpovede: Treba článok 27 ods. 1 nariadenia č. 44/2001 vykladať v tom zmysle, že podanie žaloby súkromnou osobou môže viesť k tomu, že konanie na belgickom súde začne v zmysle tohto predpisu neskôr?
            
         
               5.
            
            
               V prípade kladnej odpovede: V ktorom okamihu sa vec na účely článku 27 ods. 1 a článku 30 nariadenia č. 44/2001 považuje v tomto prípade za predloženú a/alebo konanie na súde za začaté?
            
         
               6.
            
            
               Ak žalobu podala súkromná osoba, konanie v zmysle článku 27 ods. 1 nariadenia č. 44/2001 však v okamihu podania žaloby ešte nezačalo a počas skúmania podanej žaloby môže dodatočne začať v neskoršom okamihu so spätnou účinnosťou k času podania žaloby: Vyplýva v tomto prípade z uvedeného predpisu, že súd, na ktorom konanie začalo po tom, ako došlo k podaniu žaloby súkromnej osoby na belgickom súde, musí prerušiť svoje rozhodovanie, kým nie je jasné, či na belgickom súde začalo konanie v zmysle článku 27 ods. 1?
            
         
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, 2001, s. 1; Mim. vyd. 19/004, s. 42).